**Мен соғысты қаламаймын**

Ұлы Отан Соғысына биыл 75 жыл толып отыр. 1945 жылдың 9-мамыры күні дәл осы қуанышты хабарды естіп тұрып, бүкіл әлем теңселіп кетті. Себебі жер жүзі халықтарының жүректері қуаныштан лүпіл қақты... Кеңес Одағының тұрғындары 5 жыл бойы күндей күркіреген соғыста – 1418 күн мен түндерде, бүкіл жігерімен Жеңіске ұмтылған еді...

Миллиондаған адамдар мерт болса, мыңдаған адамдар мүгедек болды, көбі хабар ошарсыз кетті. Бірақ бәрібір жеңіс туы желбірей көтерілді. Осы жеңісте Қазақстаннан шыққан қаһарман мен батыр жауынгерлердің қанымен, жанымен мына жарық өмірді көріп отырмыз, алдағы ұрпақтары үшін аянбай өз өмірлерін қиып, бізге бейбіт шаттыққа толы өмір берді. Бізді Жеңіс күніне жеткізген, қаратүнек фашизмге қарсы жан аямай күрескен әрбір жауынгерге біз қарыздармыз.

Ұлы Отан соғысы және Ұлы Жеңіс - бұл екі сөз бір-бірін толықтыра түседі. Ұлы Жеңіс біздің халқымыздың орасан зор құрбандықтарымен келген қасіретті арифметикасы.

Жеңістің 75 жылдығы қарсаңында Ұлы Отан соғысында қаза тапқан боздақтардың рухына бас иіп, олардың ерлігін паш ететін мына біздей азаматтардың парызы.

Ұлы Жеңістің құндылықтары ол аталарымыз бен апаларымыздың соғыста және соғыстан кейінгі қоғамдық өмірдің әр саласында атқарған адамгершілік, тәрбиелік, отансүйгіштік, жас ұрпаққа қамқорлық, әділеттілік пен тазалықтық қорғаушысы болған ерекше ерлігі мен еңбегі. Иә, мен үшін майдангерлер қай салада да үлгі болды.

Ер есімі - ел есінде мәңгі сақталады.

Ешкім де, ештеңе де ұмытылмақ емес. Тәуелсіз Қазақстан елі өз боздақтарын қастерлеп, құрметтейді! Біз өз аталарымызды мақтан тұтамыз өйткені, олар біз үшін Отан үшін қасық қандары қалғанша күресіп, бізге жеңіс сыйлады. Бұл жеңістің басты себебі, әрине, халқымыздың Отанға деген сүйіспеншілігі, қайтпас қайсар ерлігі, сын сағаттағы отаншылдық қасиеті. Екіншіден, ортақ жауға қарсы күрестегі көп ұлтты КСРО халықтарының ынтымағы мен достығы еді.

Бұл соғыста Кеңес Одағын мекендеген барлық халық бір жеңнен қол, бір жеңнен бас шығарып отанын қорғады.

«Ел үмітін ер ақтар, ер атағын ел сақтар» - дей келе Ұлы Отан соғысының 75 жылдығына орай, ата-бабаларымыздың рухына тағзым ретінде олардың ерен ерліктерін, жер, Отан, біздердің жарқын болашағымыз үшін жасаған ерліктерін мәңгілікке есте сақтап, жадымда ұстаймын.

Қанша жылдар өтседе, бұл соғыста ерлікпен қаза тапқан әрбір батырларымыздың тарих төрінен орын алатыны және ұрпақтары мәңгі жеңіс алауын сөндірмей, Отан үшін от кешкендерді әрдайым жүрегімізде сақтаймыз.

**5 сынып оқушысы**

**Есжан Меруерт**